CELEX: C2005/296/12
Language: et
Date: 2005-11-26 00:00:00
Title: Euroopa Kohtu (teine koda)  13. oktoobri 2005.  aasta otsus kohtuasjas C-200/04 (Bundesfinanzhof'i eelotsusetaotlus): Finanzamt Heidelberg  versus  ISt internationale Sprach- und Studienreisen GmbH (Kuues käibemaksudirektiiv — Reisibüroode ja reisikorraldajate eriskeem — Artikli 26 lõige 1 — Kohaldamisala — Pakettreis, mis hõlmab nii vedu sihtriiki ja/või sihtkohas viibimist kui keeleõpet — Põhiteenus ja kõrvalteenus — Mõiste — Direktiiv 90/314/EMÜ reisipakettide, puhkusepakettide ja ekskursioonipakettide kohta)

26.11.2005   
            
            
               ET
            
            
               Euroopa Liidu Teataja
            
            
               C 296/6
            
         
      EUROOPA KOHTU
   
   (teine koda)
   13. oktoobri 2005. aasta otsus
   kohtuasjas C-200/04 (Bundesfinanzhof'i eelotsusetaotlus): Finanzamt Heidelberg versus ISt internationale Sprach- und Studienreisen GmbH (1)
   
   (Kuues käibemaksudirektiiv - Reisibüroode ja reisikorraldajate eriskeem - Artikli 26 lõige 1 - Kohaldamisala - Pakettreis, mis hõlmab nii vedu sihtriiki ja/või sihtkohas viibimist kui keeleõpet - Põhiteenus ja kõrvalteenus - Mõiste - Direktiiv 90/314/EMÜ reisipakettide, puhkusepakettide ja ekskursioonipakettide kohta)
   (2005/C 296/12)
   Kohtumenetluse keel: saksa
   Kohtuasjas C-200/04, mille esemeks on Euroopa Kohtule EÜ artikli 234 alusel Bundesfinanzhof'i (Saksamaa) 18. märtsi 2004. aasta otsusega esitatud eelotsusetaotlus, mis saabus Euroopa Kohtusse 5. mail 2004, menetluses Finanzamt Heidelberg
      v.
      ISt internationale Sprach- und Studienreisen GmbH, tegi Euroopa Kohus (teine koda), koosseisus: koja esimees C. W. A. Timmermans, kohtunikud R. Schintgen, R. Silva de Lapuerta, P. Kūris ja G. Arestis (ettekandja); kohtujurist M. Poiares Maduro, kohtusekretär vanemametnik M. Ferreira, 13. oktoobril 2005 otsuse, mille resolutiivosa on järgmine:
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artiklit 26 tuleb tõlgendada nii, et see kohaldub ettevõtjale, kes pakub selliseid teenuseid nagu programmid “High-School” ja “College”, mis seisnevad keelereiside ja välismaal toimuvate õpingute korraldamises, ja kes summaarhinna eest pakub enese nimel oma klientidele kolme- kuni kümnekuulist välismaal viibimise võimalust, kasutades selleks teiste maksukohustuslaste teenuseid.
   
      (1)  ELT C 190, 24.7.2004.